รัฐบาลไทย-ข่าวทำเนียบรัฐบาล-“เฉลิมชัย” พร้อมเสนอครม.หลัง “ฟรุ้ตบอร์ด” เห็นชอบโครงการเยียวยาชาวสวนลำไยกว่า 3 พันล้าน
วันพฤหัสบดีที่ 13 สิงหาคม 2563
“เฉลิมชัย” พร้อมเสนอครม.หลัง “ฟรุ้ตบอร์ด” เห็นชอบโครงการเยียวยาชาวสวนลําไยกว่า 3 พันล้าน
“เฉลิมชัย” พร้อมเสนอครม.หลัง “ฟรุ้ตบอร์ด” เห็นชอบโครงการเยียวยาชาวสวนลําไยกว่า 3 พันล้าน พร้อมเดินหน้าโมเดล “เกษตร-พาณิชย์ทันสมัย”เร่งระบายลําไยผ่านตลาดออฟไลน์ออนไลน์ ด้านอลงกรณ์ประชุม “AIC”ตั้งสถาบันลําไยเร่งวิจัยพัฒนาเพิ่มมูลค่าลดพึ่งพาส่งออก
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยวันนี้ (13ส.ค.)ว่า คณะกรรมการบริหารจัดการผลไม้(Fruit Board)หรือฟรุ้ทบอร์ด โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์เป็นประธาน ได้จัดประชุมนัดพิเศษตามคําสั่งของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ที่สั่งการให้ช่วยเหลือเกษตรกรผู้ปลูกลําไยเป็นการเร่งด่วนเพื่อพิจารณาโครงการเยียวยาชาวสวนลําไยวงเงินกว่า3พันล้านบาทเสนอโดยกรมส่งเสริมการเกษตรโดยการจ่ายค่าชดเชยเยียวยาให้ไร่ละ 2,000 บาท รายละไม่เกิน 25 ไร่เพื่อเสนอคณะรัฐมนตรีให้ความเห็นชอบ
ทั้งนี้เนื่องจากเกษตรกรชาวสวนลําไยเดือดร้อนจากปัญหาราคาตกต่ําเพราะผลกระทบจากโควิดระบาดรอบสองในจีนทําให้โรงงานผลิตลําไยอบแห้งรับซื้อลําไยน้อยลงเช่นเดียวกับผู้ค้าส่งออกลําไยสดด้วยกังวลความไม่แน่นอนในการส่งออกไปจีนซึ่งเป็นตลาดใหญ่ที่สุดนอกจากนี้ศุลกากรจีนเคร่งครัดเรื่องการสําแดงราคานําเข้าลําไยทําให้เกิดความล่าช้าในขั้นตอนการนําเข้าส่งออกลําไยไปจีนประกอบกับมาตรการควบคุมการแพร่ระบาดโควิด19ในประเทศทําให้พ่อค้าชาวจีนลดจํานวนการเดินทางเข้ามาในระหว่างนี้ทําให้ส่งผลต่อราคาลําไย
นายนราพัฒน์ กล่าวต่อไปว่า ที่ประชุมได้มีมติเห็นชอบให้ดําเนินโครงการเยียวยาเกษตรกรชาวสวนลําไย ปี 2563โดยมีวัตถุประสงค์เพื่อช่วยเหลือเกษตรกรชาวสวนลําไยให้สามารถฟื้นฟูการผลิตลําไยที่ได้รับผลกระทบทั้งด้านการผลิตและการตลาดรวมทั้งส่งเสริมและสนับสนุนให้เกษตรกรมีแนวทางปฏิบัติต่อสวนลําไยเพื่อประกอบอาชีพชาวสวนลําไยได้อย่างยั่งยืน ซึ่งมีเป้าหมายช่วยเหลือเกษตรกรชาวสวนลําไย ปี 2562 ที่ขึ้นทะเบียนเกษตรกรกับกรมส่งเสริมการเกษตรทุกครัวเรือน โดยให้ความช่วยเหลือในอัตราไร่ละ 2,000 บาทครัวเรือนละไม่เกิน 25 ไร่ และเป็นพื้นที่ลําไยที่ให้ผลผลิตแล้ว (อายุต้นลําไยตั้งแต่ 5 ปี ขึ้นไป)
อย่างไรก็ตามเพื่อแก้ปัญหาการส่งออกดร.เฉลิมชัย ศรีอ่อนได้สั่งการให้ฟรุ้ทบอร์ดดําเนินการโมเดลเกษตรพาณิชย์ทันสมัยตามแผนปฏิบัติการโอ2โอ.(O2O)ออฟไลน์2ออนไลน์โมเดล “เกษตร-พาณิชย์ทันสมัย”เร่งระบายลําไยสดประมาณ 30% ของผลผลิตลําไยทั้งหมดร่วมกับกระทรวงพาณิชย์และบริษัทอีคอมเมิร์ซรวมทั้งเว็ปไซท์ช่วยเกษตร.comและบริษัทไปรษณีย์ไทย พร้อมทั้งสั่งการให้กรมส่งเสริมการเกษตร ดําเนินโครงการส่งเสริมการบริโภคลําไยในประเทศจับคู่ค้ารับซื้อผลลําไยสด ส่วนกรมส่งเสริมสหกรณ์ รับซื้อลําไยของสมาชิกในราคานําตลาด ส่งจําหน่ายข้ามจังหวัดและข้ามภาคเป็นต้น โดยเฉพาะอย่างยิ่งสัปดาห์ที่3ของเดือนสิงหาคมซึ่งลําไยให้ผลผลิตมากที่สุดนั้น ได้ทําแผนกระจายสินค้าที่ได้วางไว้ก่อนหน้านี้
นายนราพัฒน์ยังเปิดเผยด้วยว่าในการประชุมคณะกรรมการบริหารAICที่มีนายอลงกรณ์ พลบุตรที่ปรึกษารัฐมนตรีว่าการกระทรวงเกษตรและสหกรณ์เป็นประธานในวันอังคารที่11สิงหาคม ที่ผ่านมาได้มอบนโยบายให้เร่งรัดการจัดตั้ง “สถาบันลําไย”ในรูปAICศูนย์ความเป็นเลิศ(Center of Excellence)ให้แล้วเสร็จภายในเดือนนี้เพื่อทําการวิจัยและพัฒนาลดต้นทุนเน้นการแปรรูปเพิ่มมูลค่าลําไยลดการพึ่งพาการส่งออกเป็นการแก้ปัญหาอย่างยั่งยืนโดยเร็วต่อไป
ทั้งนี้ กรมส่งเสริมการเกษตรได้สํารวจข้อมูลเกษตรกรผู้ปลูกลําไยทั้งหมดที่ขึ้นทะเบียนกับกรมส่งเสริมการเกษตร ปี 2562โดยมีขนาดพื้นที่ปลูกลําไย ดังนี้ 1.น้อยกว่าหรือเท่ากับ 5 ไร่ ประมาณ 61% คิดเป็น 121,475 ครัวเรือน2. มากกว่า 5-10 ไร่ ประมาณ 20% คิดเป็น 41,236 ครัวเรือน 3. มากกว่า 10-15 ไร่ประมาณ 7% คิดเป็น 15,252 ครัวเรือน 4. มากกว่า 15-20 ไร่ ประมาณ 3% คิดเป็น 7,640 ครัวเรือน 5. มากกว่า 20-25 ไร่ ประมาณ 1% คิดเป็น 3,682 ครัวเรือนและ 6. มากกว่า 25 ไร่ประมาณ 3% คิดเป็น 7,367 ครัวเรือน รวมทั้งสิ้น 196,655 ครัวเรือน
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871